《千秋岁 其二 和初子逐妾词》
清代·邹祗谟

唏嘘无计。权且相回避。只一念，应牢记。柳眉休更蹙，荑手应还应。

堪悲是，金樽难下平原醴。

忆昔多惊悸。欢会非容易。难忘却，当初意。原惭金谷主，空学庐江吏。

伊去后，泪痕又把红绡寄。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。